kardosdrur/scandi-wiki huggingface dataset:
Dansk Fodbolddommer-Union

Dansk Fodbolddommer-Union (eller DFU) er en sportsorganisation for danske fodbolddommere, som blev stiftet den 28. maj 1944. Unionens primære formål er at varetage landsdelsorganisationernes og deres medlemmers interesser overfor Dansk Boldspil-Union, boldspil-unionerne, fodboldklubberne, spillere, pressen, andre sammenslutninger m.v.

Unionen udgiver et par gange om året bladet Fodbolddommeren.

Landsdelsorganisationer
De lokale landsdelsorganisationer tilknyttet DFU dækker områderne for de seks lokale boldspil-unioner. Fodbolddommerklubbernes medlemmer skal bære DFUs logo på dommerdragten over venstre bryst. Grønlands Fodbolddommer-Union (GFU) og Fodbolddommerforeningen på Færøerne kan endvidere blive optaget som associeret medlemmer.

Jydsk Fodbolddommer-Union (JFU)
Sjællands Fodbolddommer-Union (SFU)
Bornholms Fodbolddommerklub (BFK)
Fyns Fodbolddommer Klub (FFK)
Københavns Fodbolddommerklub (KFD)
Lolland-Falsters Fodbolddommerklub (LFFK)
Grønlands Fodbolddommer-Union (GFU, associeret medlem)

Ekstern henvisning
DFUs officielle hjemmeside

Fodboldorganisationer
Utterslev Kirke (København)

Utterslev Kirke havde oprindeligt til huse i en gammel længe til Utterslevgård, efter at sognet var blevet udskilt fra Brønshøj Sogn i 1938. Den nuværende kirke, der er tegnet af Hoff & Windinge, stod klar 8. september 1963. Kirken er en af de 16, som Københavns Stiftsråd anbefalede lukket. Menighedsrådet håbede på, at kunne lukke efter kirkens 50 års jubilæum den 8. september, hvilket lod sig gøre, hvormed kirken lukkede d. 12. september 2013, der blev markeret med en sidste højmesse.

I efteråret 2014 blev kirken er solgt til en af Luthersk Missions frimenigheder: Nordvestkirken.

Eksterne kilder og henvisninger 

 Utterslev Kirke hos KortTilKirken.dk
 Utterslev Kirke på danmarkskirker.natmus.dk (Danmarks Kirker, Nationalmuseet)

Brønshøj-Husum
Etableret i 1963
Ophørt i 2013
Nedlagte folkekirker i Danmark
Kirker i Københavns Kommune
Dansk Træner Union

Dansk Træner Union (eller DTU) er en interesseorganisation for godt 1.500 danske fodboldtrænere (landstrænerne til lilleputtrænerne), som blev stiftet den 31. marts 1957 som verdens ældste trænerunion under navnet Dansk Fodbold-Træner Sammenslutning. Organisationens nuværende navn blev introduceret i begyndelsen af 1990'erne med virkning fra 1994. Dens primære formål er at samle fodboldtrænere til fodboldfaglige debatter på træf og seminarer og yde juridisk hjælp til trænere, der kommer i konflikt med deres klub. Sekretariatet er beliggende i Viborg og den nuværende formand er Richardt Sølvertorp. Unionen er medlem af den europæiske trænerunion, Union Europäischer Fussball Trainer (UEFT), der har medlemmer fra godt 70 lande.

Unionen uddeler årligt prisen Årets Træner (en vandrepokal), som indstilles og udpeges af trænerne fra Superligaen, 1. division, 2. division samt landsholdene. Endvidere uddeles der priser til årets serietræner og ungdomstræner i DTUs tre lokalafdelinger, Jyllandsafdeling (DTU Jylland), Fynsafdelingen (DTU Fyn) og Østafdelingen (DTU Øst).

DTU udgiver fagbladet Fodboldtræning (Fodboldmagasinet Træning).

Ekstern henvisning
DTUs officielle hjemmeside 

Fodboldorganisationer
Pårup (Ikast-Brande Kommune)

Pårup er en lille landsby i Midtjylland med , beliggende ved Engesvang, mellem Silkeborg og Ikast i Engesvang Sogn. Byen ligger i Ikast-Brande Kommune og hører til Region Midtjylland.

Der har tidligere været en benzintank med kiosk, som nu er nedlagt. Derudover er der en række bilforhandlere og bilreparetører i Pårup.

I landsbyen findes desuden Pårup Kro med hotelværelser og swimming pool. Tidligere gik Primærrute 15 tværs igennem Pårup, Primærrute 15 er forlagt til motorvejen syd om byen, som kroen ligger lige ud til. Primærrute 13 passerer ligeledes byen via en bro over primærrute 15 i byens østlige ende.

Kilder 

Byer i Ikast-Brande Kommune
The Poisons

The Poisons (oprindeligt Caretakers) fra Holstebro var en dansk pigtrådsgruppe, der eksisterede i perioden 1964-1969 og primært spillede i Midt- og Nordjylland.

Gruppens startede under navnet Caretakers og bestod da af:
 Erik Boas Pedersen, bas 
 Erik Lindebjerg, trommer 
 Poul "Trikker" Svane, singleguitar
 Vagn Gade, rytmeguitar

Gruppen blev byens mest populære efter, at Palle Thy Christensen kom med i gruppen som sanger i 1965. Stilen var kun tidens hits som Hollies, The Beatles og Rolling Stones. Gruppen skiftede trommeslager til Jørgen Peter Jørgensen - JP omkring midt 1964 og ny guitarist Johnny Thingsager Madsen omkring 1965. Gruppen mistede Palle Thy efter sommeren 1966, og fortsatte kort som kvartet, indtil Henning Stærk sang, Poul "Trikker", orgel, som var ude af gruppen i næsten et år, og Tommy "Liden" Johansen trådte ind efter opløsningen af et andet af byens pigtrådsorkestre The Road Runners. Denne konstellation opnåede at blive nummer 2 ved Danmarksmesterskaberne i pigtrådsmusik arrangeret af ungdomsbladet Børge i 1967. Den ekstra omtale gav en pladeindspilning, og indspilningen Reach Out I’ll Be There var en af de første danske singleplader i stereo udsendt i november 1967. Pladen blev indspillet uden Tommy "Liden", der nu var ude af gruppen. Han fortsatte siden i de lokale Think, og lavede siden et album med tekster af P. Sørensen-Fugholm.

På tidspunktet for gruppens opløsning omkring 1969 bestod gruppen af:
 Henning Stærk Jacobsen, sang 
 Johnny Thingsager Madsen, singleguitar 
 JP (Peder Jørgensen), trommer 
 Søren Vistisen, bas

Efter gruppens opløsning fortsatte Johnny T. Madsen, Erik Boas Pedersen og Henning Stærk sammen med Hans Erik Lerchenfeld under navnet Chapter Three, inden de blev en del af Jackie Boo Flight. De tre musikere er siden kendt fra solokarrierer og/eller andre grupper (bl.a. Gnags og tv·2).

Den oprindelige Poisons-besætning spillede for første gang sammen siden 1960'erne på Holstebro Museum 7. oktober 2007 i forbindelse med åbningen og præsentationen af bogprojektet og udstillingen "Da Maren blev elektrisk", som omhandlede Holstebros musikliv i 1960'erne. Til denne koncert spillede Hans Erik Lerchenfeld med i stedet for Johnny Thingsager Madsen, der døde i 2002.

Diskografi 
 Reach Out I’ll Be There (1967)

Eksterne henvisninger 

Rockgrupper fra Danmark
Musikgrupper fra 1964
Musikgrupper opløst i 1969
You Don't Know

You Don't Know er den første single fra Eminems kompileringsalbum Eminem presents The Re-Up udsendt i 2006. På nummeret optræder også 50 Cent, Lloyd Banks og det nye medlem Ca$his fra Shady Records. Singlen viser forholdet mellem G-Unit og D12.

Videoen kom frem på MTV's Sucker Free, og BET's 106 & Park som en New Joint den 7. november. Videoen blev nr. 1 på MTV's Total Request Live.

Musikvideo
Musikvideoen er bygget på et fængselstema med hver af de fire optrædende kunstnere, der portrætterer farlige kriminelle. Alle fire bærer fangeuniformer og viser deres status ved at være dækket af guldkæder og manchetter. Tony Yayo, Young Buck, D12 og Shady-holdet har cameo-optrædender som cellekammerater i musikvideoen.

Videoen refererer til filmen Ondskabens øjne (The Silence of the Lambs) for Eminems vedkommende, idet han fastholdes på et rullebord og med mundkurv, som Hannibal Lecter er iført i den nævnte film. Eminem efterligner også Hannibal Lecters kendetegn med at slikke læber mod Jodie Foster, når Eminem i begyndelsen af videoen får besøg i sin celle af en kvindelig detektiv, der er indentisk med Fosters rolle i Ondskabens øjne. 

50 Cent's del af videoen refererer til filmen Con Air med Nicolas Cage, da han, som figuren i filmen, bliver transporteret i et maksimalt sikret fængselsfly.

Hitlister
You Don't Know blev udgivet i Storbritannien den 11. december 2006, og singlen indeholdt en "free sticker". På grund af denne "sticker" kunne singlen ikke komme på hitlisterne i England (en speciel regel i landet). Det betød, at You Don't Know var Eminems anden single i træk, der ikke kunne komme på listen. Men i 2007 blev hitlistereglerne igen ændret, og derfor var det muligt for You Don't Know at komme med på listen, selvom det blev Eminems mindste engelske hit til dato.

You Don't Know nåede op som nr. 1 på hip-hop/raplisten og som nr. 6 på den samlede liste hos iTunes Store. Den debuterede som nr. 12 på Billboard Hot 100 og gav dermed den højeste debutplacering for en single på denne hitliste for både Eminem, 50 Cent, Lloyd Banks, og Ca$his; (dette er Ca$his' debut på Billboard Hot 100).

Sangen blev spillet i den seneste WWE-film The Condemned.

Hitlister

Referencer

Eksterne links

You Don't Know Sangtekst 

Singler fra 2006
Eminem-sange
Harald

Harald kan referere til flere forskellige emner:

 Harald (drengenavn), et drengenavn
 Harald Klak, dansk konge (812-813 og 819-827)
 Harald, dansk konge (egentlig konge af Fyn), der i 943 slog sig ned i Normandiet
 Guldharald (eller Harald Knudssøn), barnebarn af Gorm d. Gamle og konge af Skåne 964-970 (død 970)
 Harald Blåtand, dansk konge (død 985/87)
 Harald 2., dansk konge (1014-1018)
 Harald 3. Hen, dansk konge (1074-1080)
 Harald Kesja, konge i Jylland (1134-1135)
 Prins Harald, prins til Danmark (1876-1949)
 Harald Hårfager, Harald Gråfeld, Harald Gille, Harald Hårderåde, norske konger
 Harald 5., den nuværende norske konge.
 Harald (forhistoriske konger), navnet på flere danske konger fra forhistorisk tid
 Harald Jensen, det danske navn for tegneseriekatten Garfields ejer.
Jackie Boo Flight

Jackie Boo Flight eller J.B.F. var et dansk beatorkester/rockgruppe, der eksisterede fra 1971 til 1975.

Gruppen bestod af Hans Erik Lerchenfeld, Sven Foged, Johnny Thingsager Madsen, Kresten Lassen og Henning Stærk. 

I 1972 udgav gruppen Mareridt med lykkelig udgang. Gruppen var aktiv i det århusianske musikmiljø og var med til at oprette Musikernes Kontakt, der senere blev til Århus Musikkontor.

Diskografi 
 1972 Mareridt med lykkelig udgang'
 1973 Jackie Boo Flight 2''

Eksterne henvisninger 

Rockgrupper fra Danmark
Musikgrupper fra 1971
Ophørt i 1975
Iranske kalender

Den iranske kalender (persisk گاهشماری هجری خورشيدى), også kendt som den persiske kalender eller jalali kalenderen, er en solkalender som bruges i Iran og Afghanistan. Den er baseret på observationer og ikke regler, og hvert år starter den derfor ved forårspunktet, fastsat ved præcise astronomiske observationer fra Teheran, mere præcist ved 52,5° øst meridianen, som er Irans officielle meridian, også den som fastsætter Iran standard tid (IRST). Dette gør den mere nøjagtig i forhold til solens bevægelse end den gregorianske kalender, men samtidig er det vanskeligere at regne ud hvilke år som bliver skudår. Det iranske kalenderår 1386 lapper over de gregorianske kalenderår 2007-2008.

Perserne har gennem hele sin kendte historie været optaget af at have et godt kalendersystem. De var blandt de første kulturer som tog en solkalender i brug frem for en månekalender eller en lunisolarkalender.

Den 21. februar 1911 vedtog det andet persiske parlament at bruge solår og -måneder i officielle sammenhænge. Den 31. marts 1925 blev kalenderen sådan som den nu er udformet indført ved lov af samme parlament. Loven specificerer at man bruger den islamiske æra, med start i 622 (året Muhammed rejste fra Mekka til Medina), at første forårsdag er årets første dag, samt antal måneder og antal dage i hver måned. Den sino-uighurske kalenders tolvårscyklus, som blev brugt af mange, blev afskaffet ved samme lov.

Afghanistan tog kalenderen i brug i 1957. De har samme antal dage i månederne, men andre navne for månederne; i stedet for de persiske navne bruges de arabiske navne for stjernetegnene. Pashtotalende bruger deres sprogs navne på stjernetegnene som navne på månederne.

Den første dag i kalenderåret er også dagen for årets største fest i Iran, Afghanistan og omgivende regioner, kaldet Norouz (et ord sammensat af to dele, "no" (ny) og "rouz" (dag), hvilket betyder ny dag).

I den iranske kalender begynder ugen om lørdagen og slutter om fredagen. Ugens dage hedder: Shanbeh (شنبه på persisk), Yekshanbeh (یکشنبه), Doshanbeh (دوشنبه), Seshanbeh (سه شنبه), Chaharshanbeh (چهارشنبه), Panjshanbeh (پنجشنبه) og Jom'eh (جمعه på persisk, oprindeligt arabisk) eller Adineh (آدینه på persisk). I de fleste islamiske lande er Jom'eh en helligdag.

Ekstern henvisning 
Se dagens dato i alle tre formater  (jilali/hijri/gregoriansk)

Kalendere
Kalender
Afghanistan
Victoria Ground

Victoria Ground var hjemmebane for Stoke City F.C. fra 1878. Klubben spillede på 'The Vic' i en ubrudt periode på 119 år, indtil de skiftede til Britannia Stadium
i 1997, til stor fortrydelse for mange Stoke fans, som hævdede at det nye stadion manglede atmosfære.

Den sidste kamp blev spillet d. 4. maj 1997, samme år som stadion blev nedrevet. 10 år efter, er området stadig øde.

Stadionrekord : 51.380 mod Arsenal F.C. 29. marts 1937.

Fodboldstadioner i England
Stoke-on-Trent
Etableret i 1878
Ophørt i 1997
Harald (drengenavn)

Harald er et drengenavn, der stammer fra oldnordisk "Haraldr" og videre tilbage fra det urnordiske "Harjawaldar", der betyder "hærhersker". Det engelske Harold har samme betydning. Ifølge Danmarks Statistik bærer omkring 1.800 danskere et af disse navne.

Kendte personer med navnet

Kongelige
Harald Blåtand, Harald 2. og Harald 3. Hen, danske konger.
Harald, navnet på flere forhistoriske dansk konger.
Harald Hårfager, Harald Gråfeld, Harald Hårderåde, Harald Gille, Harald 5., norske konger.
Harald Harefod, engelsk konge.

Øvrige
Harald Agersnap, dansk komponist, musiker og dirigent.
Harald Andersen, dansk arkæolog.
Harald Balslev, dansk teolog, forfatter og komponist.
Harald Bohr, dansk fysiker.
Harald Brix, dansk redaktør og politiker.
Harald Giersing, dansk maler.
Harald Høffding, dansk filosof.
Harald Jensen, dansk brændevinsbrænder (HJ Akvavit).
Harald Kidde, dansk forfatter.
Harald Nielsen, dansk fodboldspiller.
Harold Adrian Kim Philby, britisk spion.
Harold Pinter, engelsk forfatter.
Harald Sæverud, norsk komponist.
L:Ron:Harald, dansk rapper (kunstnernavn).

Navnet anvendt i fiktion
Harold og Maude er titlen på en amerikansk film af Hal Ashby fra 1971.
Harold i Italien er titlen på Hector Berlioz' anden symfoni fra 1834.
Harald er navnet på en af hovedrollerne i filmene I Kina spiser de hunde og Gamle mænd i nye biler, begge gange spillet af Kim Bodnia.

Skibe 
 DS Kong Harald, i drift 1890-1954
 Harald Haafagre norsk panserskip i tjeneste fra 1898 til 1947
 MS Harald Jarl et tidligere hurtigruteskib
 MS Kronprins Harald navn på flere passagerskib i drift mellem Oslo og Kiel
 MS Kong Harald er et hurtigruteskib i drift siden 1993
 Draken Harald Hårfagre et rekonstrueret vikingeskib bygget på Vibrandsøy og søsat i 2012

Andre betydninger
Haralds Sogn er et sogn i Gladsaxe-Herlev Provsti, Helsingør Stift.

Drengenavne
Assam

Assam er en delstat i den nordøstlige del af Indien. Den omgives af delstaterne Arunachal Pradesh, Nagaland, Manipur, Mizoram, Tripura og Meghalaya som alle ligger nordøst for Bangladesh og kun er forbundet med resten af Indien ved hjælp af smalt stykke land. Assam grænser desuden op til både Bangladesh og Bhutan.

Assam er kendt for sin produktion af te og olie og for at være hjemsted for en række truede dyrearter. I Kaziranga National Park finder man blandt andet den største bestand i verden af det indiske næsehorn samt en bestand af tigre, og i Manas National Park findes dyr som elefanter, tigre samt arter af for eksempel harer og skildpadder, der ikke findes andre steder. Begge nationalparker på UNESCO's Verdensarvsliste. 

Delstatens areal er på 78.438 km², og der bor 26.655.528 (2001) mennesker. Assam har ligesom resten af Indien oplevet en stor økonomisk vækst i de seneste år og har blandt andet nydt godt af de høje oliepriser.
 

Delstater i Indien
Mogens Klitgaard

Mogens Klitgaard (født 23. august 1906 i Valby, død 23. december 1945) var en dansk novelle- og romanforfatter, som bl.a. stod for den danske prosarealisme i 1930'ernes Danmark.

Biografi

Barndom & Ungdom 

Mogens Klitgaard blev født i Valby i begyndelsen af 1900-tallet. Ved hans forældres alt for tidlige dødsfald kom Klitgaard på børnehjem. De første år viste ikke tegn på, at Klitgaard skulle blive forfatter, og han fik da også først arbejde som gartner i Rødvig. I denne periode gik han på aftenskole og fik undervisning i skrivning og litteratur.

I 1922 forlod Klitgaard sin plads i Rødvig og frigjorde sig fra sine forpligtelser i samfundet. I de næste ti år levede han som vagabond og rejste rundt i store dele af Europa, hvor han bl.a. arbejdede som gadesælger i Stockholm og tallerkenvasker i Marseille.

Forfatterlivet 

I 1933 fik Klitgaards vagabondtilværelse en brat afslutning med hans indlæggelse på Boserup Sanatorium for tuberkulose. I denne periode benyttede han flittigt Boserups bibliotek og fik læst alle de store forfattere fra sin egen tid. Hans tidligere tanker om at blive forfatter kom til udtryk i hans arbejde på science-fiction romanen De Sindssyges Klode, som han dog ikke fik udgivet.

Klitgaards gennembrud kom i 1937 med romanen "Der sidder en mand i en sporvogn" og han blev derefter i stand til fuldstændigt at beskæftige sig med sin forfattergerning. I 1940'erne var Klitgaard et aktivt og fremtrædende medlem af bestyrelsen for det nyoprettede Forfatterforbundet. Dette betød, at han flygtede til Sverige da flere af bestyrelsesmedlemmerne under besættelsen blev arresteret i 1943.

I Sverige fortsatte han sine skriverier og ved befrielsen i 1945 kunne han vende hjem til Danmark igen, men få måneder senere døde han som 39-årig af den tuberkulose, som han siden 1933 ikke havde været i stand til helt at komme af med.

Udvalgt litteratur 
 Angaaende Skriftsprog (artikel), 1933
 En søndag for to Aar siden (essay)
 Der sidder en mand i en sporvogn (roman), 1937
 Gud mildner luften for de klippede får (roman), 1938
 Den sidste illusion (novelle), 1938
 De røde fjer (roman), 1940
 Ballade paa Nytorv (roman), 1940
 Elly Petersen (roman), 1941
 Brunkul (novelle), 1946
 De sindssyges klode (roman), udgivet posthumt 1968
 Hverdagens musik (essay- og novellesamling), udgivet posthumt 1989

Eksterne henvisninger 
 
 Bibliografi.dk: Klitgaard, Mogens 
 Leon Jaurnow – Den lyse vagabond – Mogens Klitgaards liv og forfatterskab, C.A. Reitzel, 2002. .
 Mogens Klitgaard på Dansk Forfatterleksikon

Romanforfattere fra Danmark
Novelleforfattere fra Danmark
Personer fra Valby
Dansksprogede forfattere fra Danmark
Johan Christian Severin Danielsen

Johan Christian Severin Danielsen (30. marts 1840 i København – 15. juli 1914 i Aarhus) var gravør.

Han var søn af Johan Danielsen og hustru Dorthe Emilie Larsen, kom i lære hos gravør og medaljør Ph.Chr. Batz ca. 1855; fik tillige i tegneundervisning på Teknisk Skole i København og på Kunstakademiet og privat tegneundervisning hos professor G.F. Hetsch.

Danielsen har skåret stempel til Kunstnerforeningen af 18. november, medaljer og graveret pengesedler for Finlands Bank.

Han er begravet på Assistens Kirkegård.

 

Gravører fra Danmark
Danskere i 1800-tallet
Danskere i 1900-tallet
Personer fra København
Baker-Hamilton-kommissionen

Baker-Hamilton-kommissionen, også kendt som Iraq Study Group, afleverede 6. december 2006 en rapport om forholdene i det konfliktfyldte Irak, specielt om USA's krigsførelse.
Kommissionen blev nedsat 15. marts 2006 af USAs Kongres efter forslag fra Republikaneren Frank Wolt. Af dens ti medlemmer var halvdelen Republikanere, halvdelen Demokrater. Dens to formænd var James Baker, Republikaner og tidligere udenrigsminister, og Lee Hamilton, Demokrat og tidligere kongresmedlem.

I løbet af efteråret lækkedes store dele af kommissionens synspunkter og forslag i medierne. I valgkampen op til midtvejsvalget 6. november brugte Demokraterne de af dem, der var i modstrid med præsident George W. Bush og hans Republikanske regering.

Først d. 6. december 2006, altså efter valget, blev kommissionens rapport offentliggjort. Blandt dens 79 anbefalinger skal fremhæves gradvis tilbagetrækning fra Irak og inddragelse af Syrien og Iran i fredsforhandlinger. Kommissionen mente i øvrigt, at Pentagon ikke havde givet korrekte vurderinger af omfanget af volden i Irak, samt at situationen i Afghanistan krævede en væsentligt større militær indsats.

Bush medgav, at situationen i Irak krævede nye initiativer, at han havde respekt for kommissionsrapporten uden dog at ville følge den slavisk. Hans første større Irak-initiativ var at øge antallet af amerikanere i Irak med 23.000, hvilket var direkte imod rapportens anbefalinger.

Eksterne henvisninger 
 Iraq Study Group Web site 
 Rapporten til download (pdf) 
 Liste over personer, interviewet af kommissionen 

Irakkrigen
Leksvik

Leksvik er en kommune i Nord-Trøndelag fylke i Norge. Den grænser i nord til Verran og i vest til Rissa. I syd ligger Trondheimsfjorden, og øst og syd for den ligger kommunene Frosta og Trondheim.

Geografi 
Kommunen har et kuperet landskab med flere toppe op i mod 600 meter. Det mest kuperede område ligger mellem Leksvik og Vanvikan, hvor blandt andet Kjerringklumpen med sine 602 meter ligger. I vest, mod grænsen til Rissa kommune ligger Storvatnet, Fosen's største sø. I syd falder landskabet brat ned i Trondheimsfjorden. I nordøst er der områder dækket af skov og mose, med toppe op i mod 550 meter. Her ligger også Grønsjøen og Meltingvatnet på grænsen til Mosvik kommune.

Leksvik kommune har to byer, Leksvik med 1.145 indbyggere og Vanvikan med 758 indbyggere. Kommunecenteret ligger i Leksvik, hvor der er en del højteknologisk industri og landbrug. Byen har både en stor grundskole, videregående skole, hotel og flere severdigheder, blandt andet Leksvik kirke fra 1667 og udsigtspunktet Våttåhaugen med ruiner af en tysk base fra anden verdenskrig.

Historie 
Ljoksa. er det ældste kendte navn på Leksvik som bliver nævnt i kongesagaerne. Hvad Leksvik egentlig betyder har ingen fundet ud af, fordi navnet er meget gammelt og har forandret sig gradvis fra århundrede til århundrede. Navnet Leksvik blev fastsat i 1917.

Lexviken Anno 1894 er en ganske omfattende beskrivelse af Leksvik i 1894. Da var Leksvik kendt under navnet Lexviken, og hele kommunen var baseret på primererhverv. Leksvik sogn havde ca. 2000 indbyggere, mens Stranda sogn havde ca. 1000 indbyggere. De fleste af gårdene i kommunen var ganske små. Leksvik var en lille by med kroen i centrum, 4 handelsmænd, 2 bagere, 1 smed, 2 skomagere, 1 skrædder, 1 farver og over 100 andre personer.

Eksterne henvisninger 

 Webkamera med daglige oppdateringer over Trondheimsfjorden 
 Billeder fra Leksvik 
 Kulturnett

Kommuner i Nord-Trøndelag